b"\n_START_ARTICLE_\nConvertidor DC a DC\n_START_PARAGRAPH_\nUn\xc2\xa0convertidor DC a DC\xc2\xa0\xc3\xa9s un dispositiu que transforma corrent continu d'una tensi\xc3\xb3 a una altra. Solen tractar-se de\xc2\xa0reguladors de commutaci\xc3\xb3 que donen a la seva sortida una tensi\xc3\xb3 regulada i, la majoria de les vegades, amb limitaci\xc3\xb3 de corrent. Es tendeix a utilitzar freq\xc3\xbc\xc3\xa8ncies de commutaci\xc3\xb3 cada vegada m\xc3\xa9s elevades perqu\xc3\xa8 permeten reduir la capacitat dels condensadors, amb el conseg\xc3\xbcent benefici de volum, pes i preu._NEWLINE_Els convertidors DC a DC tenen els avantatges seg\xc3\xbcents: simplifiquen l'alimentaci\xc3\xb3 d'un sistema, perqu\xc3\xa8 permeten generar les tensions on es necessiten tot reduint la quantitat de l\xc3\xadnies de pot\xc3\xa8ncia necess\xc3\xa0ries. A m\xc3\xa9s, permeten un millor maneig de la pot\xc3\xa8ncia, control de tensions d'entrada, augment d'harm\xc3\xb2niques i un augment en la seguretat. Finalment, tenen gran efici\xc3\xa8ncia._NEWLINE_L'inconvenient principal que tenen \xc3\xa9s que generen soroll, no nom\xc3\xa9s en l'alimentaci\xc3\xb3 regulada, sin\xc3\xb3 que a trav\xc3\xa9s de la seva l\xc3\xadnia d'entrada es pot propagar a la resta del sistema; tamb\xc3\xa9 es pot propagar per radiaci\xc3\xb3. Freq\xc3\xbc\xc3\xa8ncies m\xc3\xa9s altes simplifiquen el filtrat d'aquest soroll.\n_START_SECTION_\nTipus de convertidors DC a DC\n_START_PARAGRAPH_\nEls tipus de convertidors DC a DC existents s\xc3\xb3n diversos. Normalment es classifiquen en tres grups: els que disminueixen la tensi\xc3\xb3 a la seva sortida (convertidor reductor), els que augmenten la tensi\xc3\xb3 a la seva sortida (convertidor elevador) i els que s\xc3\xb3n capa\xc3\xa7os de realitzar ambdues funcions."